GEOLOGIYA-QIDIRUV IShLARINI TAShKIL QILIShNI HAMDA OʻZBEKISTON RESPUBLIKASI DAVLAT GEOLOGIYA VA MINERAL RESURSLAR QOʻMITASI FAOLIYATINI TUBDAN TAKOMILLAShTIRISh ChORA-TADBIRLARI TOʻGʻRISIDA
(resolution, 2023-08-10)

Respublikada qazib chiqarish va qayta ishlash korxonalari, qurilish industriyasi korxonalarining mineral xomashyo bazasini yaratish va kengaytirish chora-tadbirlari izchillik bilan amalga oshirilmoqda. Nodir va kamyob yer metallari, agrokimyo va kon-ruda xomashyosi, qurilish materiallari, yer osti chuchuk va mineral suvlari zaxiralarini koʻpayishi taʼminlanmoqda. Shu bilan birga, sanoat ahamiyatiga ega boʻlgan mineral-xomashyo bazasi yetarli surʼatlarda rivojlanmayapti. Ayrim potensial rudali hududlar sust oʻrganilmoqda. Geologiya-qidiruv ishlari davomida ilm-fanga asoslangan texnologiyalar yetarlicha qoʻllanilmayapti, ilmiy-tadqiqot salohiyati ancha zaiflashgan va asossiz ravishda tarqoqlashgan. Geologiya-qidiruv ishlarini tashkil qilish tuzilmasi va boshqaruv usullari zamon talablariga javob bermayapti. Ishlarning pirovard natijalariga qarab emas, balki fizik hajmlariga qarab baho berishdan iborat umrini yashab boʻlgan amaliyot hamon saqlanib qolmoqda. Konchilik, burgʻulash va laboratoriya asbob-uskunalarining nihoyatda eskirganligi, shuningdek, maxsus priborlar bilan yaxshi jihozlanmaganligi qidiruv ishlarini zamonaviy usul va texnologiyalar asosida oʻtkazish imkoniyatlarini cheklab qoʻymoqda. Geologiya-qidiruv ishlarini rivojlantirish davlat dasturlarini shakllantirish, amalga oshirish va ularning bajarilishini monitoring qilish mexanizmini tubdan takomillashtirish, ularni foydali qazilmalar zaxiralarini oʻstirishga, ilm-fanga asoslangan texnologiyalarni jadal tatbiq etishga yoʻnaltirish, tarmoq uchun kadrlar tayyorlash darajasini oshirish maqsadida: 5. Vazirlar Mahkamasi bir hafta muddatda mazkur qarorda belgilangan geologiya sohasini isloh qilishning asosiy ustuvor yoʻnalishlari va vazifalaridan kelib chiqqan holda Oʻzbekiston Respublikasi Davlat geologiya va mineral resurslar qoʻmitasi toʻgʻrisidagi yangilangan nizomni tasdiqlasin. 6. 2007—2010-yillarda geologiya-qidiruv ishlariga ilm-fanga asoslangan zamonaviy texnologiyalar va asbob-uskunalarni tatbiq etish Dasturi, shuningdek Davlat geologiya qoʻmitasi tizimidagi korxona va tashkilotlarni modernizatsiya qilish va texnik jihatdan qayta jihozlash chora-tadbirlari 4, 4a-ilovalarga* muvofiq tasdiqlansin. Oʻzbekiston Respublikasi Davlat geologiya va mineral resurslar qoʻmitasi Oʻzbekiston Respublikasi Iqtisodiyot vazirligi va Moliya vazirligi bilan birgalikda Dasturda tasdiqlangan vazifalarning belgilangan muddatlarda amalga oshirilishi va ularning zarur moliyaviy manbalar bilan mustahkamlanishini taʼminlasin. 7. Belgilansinki: geologiya-qidiruv ishlarining oʻrta muddatli (3 yilgacha davrga) va uzoq muddatli (3 yildan ortiq davrga) dasturlari Davlat geologiya qoʻmitasi tomonidan Oʻzbekiston Respublikasi Iqtisodiyot vazirligi va Moliya vazirligi bilan kelishilgan holda ishlab chiqiladi hamda Vazirlar Mahkamasi tomonidan tasdiqlanadi; geologiya-qidiruv ishlarining har yillik dasturlari Davlat geologiya qoʻmitasi tomonidan Oʻzbekiston Respublikasi Iqtisodiyot vazirligi va Moliya vazirligi bilan kelishilgan holda geologiya-qidiruv ishlarining tasdiqlangan oʻrta va uzoq muddatli dasturlarini amalga oshirish doirasida tasdiqlanadi. Oʻzbekiston Respublikasi Davlat geologiya va mineral resurslar qoʻmitasi, Oʻzbekiston Respublikasi Iqtisodiyot vazirligi va Moliya vazirligi ikki oy muddatda Davlat geologiya qoʻmitasi tizimi boʻyicha geologiya qidiruv-ishlarining har yillik dasturlarini shakllantirish tartibi toʻgʻrisidagi nizomni ishlab chiqsin va tasdiqlash uchun Oʻzbekiston Respublikasi Vazirlar Mahkamasiga taqdim etsin. 8. Quyidagilar 2011-yilning 1-yanvarigacha, bojxona rasmiylashtiruvi yigʻimlaridan tashqari bojxona toʻlovlaridan ozod etilsin: Oʻzbekiston Respublikasi Vazirlar Mahkamasi har yili tasdiqlaydigan roʻyxatlar boʻyicha Davlat geologiya qoʻmitasi tomonidan olib kelinadigan uskunalar va avtotransport vositalari, materiallar, shuningdek uskunalar uchun ehtiyot qismlar; “Yergeodezkadastr” davlat qoʻmitasi, Davlat geologiya qoʻmitasi va “Oʻzbekneftgaz” MXK tomonidan, Oʻzbekiston Respublikasi Iqtisodiyot vazirligi va Moliya vazirligi bilan kelishilgan roʻyxatlar boʻyicha olib kelinadigan kosmik suratga olish materiallari, uskunalar va ularga ishlov berish uchun dastur taʼminoti. 9. Oʻzbekiston Respublikasi Oliy va oʻrta maxsus taʼlim vazirligi Toshkent davlat texnika universiteti, Oʻzbekiston Milliy universiteti va Oʻzbekiston Respublikasi Davlat geologiya va mineral resurslar qoʻmitasi bilan birgalikda bir oy muddatda: geologiya mutaxassisliklariga nisbatan qoʻyiladigan zamonaviy talablardan kelib chiqib, mazkur mutaxassisliklar boʻyicha oʻquv rejalari va taʼlim jarayoni dasturlarini tubdan takomillashtirish; fakultetlarning professor-oʻqituvchilar tarkibidan geologiya va burgʻulash yoʻnalishi boʻyicha malaka oshirish va malakani oʻzgartirish, shuningdek kamyob yer metallari geologiyasi sohasi boʻyicha mutaxassislarni tayyorlash uchun kadrlarni yetakchi xorijiy oliy oʻquv muassasalariga yuborish; Toshkent viloyatidagi Oqsoqota va Burchmulla ixtisoslashtirilgan oʻquv geologiya poligonlarini rekonstruksiya qilish va jihozlash; geologiya sohasi korxonalarining fakultetlarini zarur oʻquv-laboratoriya uskunalari, kompyuter texnikasi va kutubxona fondi bilan jihozlashda homiylik yordamini kengaytirish boʻyicha chora-tadbirlarni ishlab chiqsin, tasdiqlasin va 2007-2008 oʻquv yili mobaynida amalga oshirishni taʼminlasin. 10. Navoiy viloyati hokimligi bir oy muddatda Davlat geologiya qoʻmitasining bazaviy posyolkalarini joriy holati boʻyicha kommunal infratuzilmasi bilan birga 5-ilovaga muvofiq balansga qabul qilsin. “Oʻzbekenergo” DAK Davlat geologiya qoʻmitasining bazaviy posyolkalarini elektrenergiya bilan taʼminlaydigan past voltli elektr uzatish liniyalarini joriy holati boʻyicha oʻz balansiga olsin. 11. Oʻzbekiston Respublikasi Vazirlar Mahkamasining “Oʻzbekiston Respublikasi Davlat geologiya va mineral resurslar qoʻmitasi faoliyatini takomillashtirish chora-tadbirlari toʻgʻrisida” 2004-yil 25-martdagi 139-sonli qarori 2-bandining ikkinchi xatboshi, shuningdek mazkur qarorning 1 va 2-ilovalari oʻz kuchini yoʻqotgan deb hisoblansin. 12. Ushbu qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. T/r Tashkilot nomi Joylashgan manzili Uy-joylar soni (birlik) Infratuzilma obyektlari nomi Past kuchlanishli EUL uzunligi (km) Qozonxonalar (birlik) suv quvurlari (km) 1. “Samarqandgeologiya” davlat geologiya korxonasi Qizilqum geologiya-qidiruv ekspeditsiyasi Tomdi tumani Muruntov posyolkasi 348 2 17 EUL — 0,4 Kvt; 12 2. “Samarqandgeologiya” davlat geologiya korxonasi Daugiztau geologiya-qidiruv ekspeditsiyasi Konimex tumani Daugiztau posyolkasi 172 1 6 3. “Samarqandgeologiya” davlat geologiya korxonasi Kokpatas geologiya-qidiruv ekspeditsiyasi Uchquduq tumani Kokpatas posyolkasi 68 12 Jami 588 3 35 12